Document ID: 31992D0091

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Φεβρουαρίου 1992 περί λήψεως ορισμένων μέτρων προστασίας από τα κτένια ιαπωνικής προελεύσεως (92/91/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των αρχών των σχετικών με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (1), όπως τροποποιήθηκε από την οδηγία 91/496/ΕΟΚ (2), και ιδίως το άρθρο 19 παράγραφος 1,
Εκτιμώντας:
ότι, σύμφωνα με το άρθρο 19 της οδηγίας 90/675/ΕΟΚ, ενδιαφέρει κυρίως να λαμβάνονται οι αναγκαίες αποφάσεις αναφορικά με την εισαγωγή ορισμένων προϊόντων τρίτων χωρών όπου παρουσιάζεται ή εξαπλώνεται η όποια αιτία ενδέχεται να αποτελέσει σοβαρό κίνδυνο για την υγεία του ανθρώπου-
ότι σε ορισμένα μέρη των κτενίων που εισάγονται από την Ιαπωνία διαπιστώθηκε κατ' επανάληψη η παρουσία μιας παραλυτικής τοξίνης (psp)-
ότι τα ποσοστά τοξίνης που παρατηρήθηκαν αποτελούν δυνητικό κίνδυνο για τη δημόσια υγεία- ότι ενδιαφέρει να ληφθούν σε κοινοτικό επίπεδο τα αναγκαία προστατευτικά μέτρα-
ότι, ελλείψει υγειονομικών εγγυήσεων εκ μέρους των ιαπωνικών αρχών, ενδιαφέρει να απαγορευθούν οι εισαγωγές κτενίων από την Ιαπωνία-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή παρτίδων κτενίων καθώς και άλλων δίθυρων μαλακίων της οικογένειας των κτενίων, καταγωγής ή προελεύσεως Ιαπωνίας.
Άρθρο 2
Η Επιτροπή παρακολουθεί την πορεία της κατάστασης και η παρούσα απόφαση θα τροποποιηθεί υπό το φως της πορείας αυτής.
Άρθρο 3
Η απόφαση αυτή θα τεθεί σε ισχύ τριάντα ημέρες μετά την ανακοίνωσή της.
Άρθρο 4
Η παρούσα απόφαση απευθύνεται στα κράτη μέλη. Βρυξέλλες, 6 Φεβρουαρίου 1992.

Labels: 3
0
18
6